Source: https://www.dunajskaluzna.sk/samosprava/hlavny-kontrolor-/sprava-o-kontrolnej-cinnosti-za-rok-2013/
Timestamp: 2019-06-18 05:08:46+00:00

Document:
Správa o kontrolnej činnosti za rok 2013 - Oficiálna stránka obce Dunajská Lužná
Dnes je utorok, 18.6.2019, 7:08:46
CELKOM: 1010649
V súlade s § 18f ods. 1 písm. c) zákona č. 369/1990 Zb. o obecnom zriadení v znení neskorších predpisov predkladám Správu o kontrolnej činnosti za rok 2013. Správu som vypracoval na základe výsledkov kontrol vykonaných v priebehu roka v súlade s plánmi kontrolnej činnosti.
Následné finančné kontroly
Na základe plánov kontrolnej činnosti na rok 2013 a v súlade so zákonom č.. 502/2001 Z. z. o finančnej kontrole a vnútornom audite v znení neskorších predpisov som v roku 2013 vykonal následné finančné kontroly, o výsledkoch ktorých som v zmysle § 17 zákona č. 502/2001 Z. z. vypracoval šesť Správ o výsledkoch následných finančných kontrol.
Výsledky následnej finančnej kontroly som prerokoval s prednostkou a zodpovednými pracovníkmi obecného úradu, o čom som podľa § 22 ods. 3 zákona č. 502/2001 Z. z. vypracoval šesť Zápisníc o prerokovaní správy o výsledku následnej finančnej kontroly.
Výkon následnej finančnej kontroly v roku 2013 som zameral na:
kontrolu likvidačných listov dodávateľských faktúr
vykonania predbežnej finančnej kontroly,
správnosť zaúčtovania dodávateľských faktúr,
predmet kontroly: likvidačné listy dodávateľských faktúr od č. 1 do č. 831,
k bodu 2: z kontrolovaných likvidačných listov vystavených k dodávateľským faktúram bolo nesprávne zaúčtovanie vykázané na 56 likvidačných listoch dodávateľských faktúr.
kontrola správnosti zaradenie výdavkov z dodávateľských faktúr do položiek rozpočtu podľa ekonomickej klasifikácie rozpočtovej klasifikácie
cieľ kontroly: zaradenie výdavkov do jednotlivých položiek rozpočtu obce na základe likvidačných listov,
predmet kontroly: likvidačné listy od č. 1 po č. 831,
výsledok následnej finančnej kontroly: z celkového počtu kontrolovaných likvidačných listov boli výdavky z dodávateľských faktúr nesprávne zaradené do položiek rozpočtu v 84 prípadoch.
Príjmové a výdavkové pokladničné doklady:
cieľ kontroly: správnosť vystavenia príjmových a výdavkových pokladničných dokladov na základe prvotných dokladov,
predmet kontroly: pokladničné doklady od č. 1 do č. 3 244,
výsledok následnej kontroly: príjmové a výdavkové pokladničné doklady boli vystavené v súlade s prvotnými dokladmi.
Kontrola poskytnutia a čerpania dotácii poskytnutých z rozpočtu obce
kontrolovaný subjekt: obecný úrad, organizácie, ktorým sa poskytla dotácia,
skontrolované obdobie: rok 2012, I. - III. štvrťrok 2013
ciele kontroly: dodržanie podmienok poskytovania dotácií z rozpočtu obce upravené v § 7 ods. 2 a 4 zákona č. 583/2004 Z. z. o rozpočtových pravidlách územnej samosprávy v znení neskorších predpisov a VZN č. 2/2010 o podmienkach poskytnutia dotácie z prostriedkov obce so zameraním na
príjemcu dotácie,
účelnosť poskytnutia a použitia dotácie,
dodržanie podmienok poskytnutia dotácie,
použitie poskytnutých finančných prostriedkov,
k bodu č. 1: v roku 2012 sa schválili dotácie 25 organizáciám a za 9 mesiacov 2013 16 organizáciám , ktoré podľa výpisu z registra všetky spĺňajú vyššie uvedenú podmienku na poskytnutie dotácie,
k bodu č. 2: deklarované zameranie činnosti organizácií, ktorým sa v kontrolovanom období poskytla dotácia, bolo v súlade s vymedzenými činnosťami uvedenými vo VZN č. 2/2010,
k bodu č. 4: v priebehu roka 2012 schválenú dotáciu čerpalo 22 organizácií v celkovej sume 37 653,12 eur, z toho vyúčtovanie použitia dotácie do 30 dní predložilo 21 organizácií, len jedna organizácia (Na kolesách proti rakovine) nepredložila vyúčtovanie dotácie ani do 15. decembra 2012, v priebehu roka 2013 schválenú dotáciu čerpalo 16 organizácií v celkovej sume 49 080,92 eur a vyúčtovanie použitia dotácie do 30 dní predložilo 13 organizácií. Podľa predložených dokladov tieto organizácie použili poskytnuté finančné prostriedky v súlade s podmienkami určenými vo VZN a v zmluve.
Kontrola dodržiavania rozpočtových pravidiel
kontrolovaný subjekt: obecný úrad,
skontrolované obdobie: rok 2012
ciele kontroly: dodržanie príslušných ustanovení zákona č. 583/2004 Z. z. o rozpočtových pravidlách územnej samospráva so zameraním na
predkladanie návrhu rozpočtu,
zostavenie rozpočtu,
vyhodnotenie výsledkov hospodárenia obce,
výsledok kontroly: pri kontrole boli zistené závažne porušenia rozpočtových pravidiel, ktoré sú podrobne uvedené v Správe o následnej finančnej kontrole č. 1/2013,
Kontrola tvorby a čerpanie prostriedkov sociálneho fondu
kontrolované obdobie: rok 2012,
ciele kontroly: dodržiavanie ustanovení zákona č. 152/1994 Z. z. o sociálnom fonde a ustanovení Kolektívnej zmluvy so zameraním
pri tvorbe fondu na dodržanie
výšky povinného prídelu do sociálneho fondu,
základu pre výpočet povinného prídelu,
termínu tvorby povinného prídelu,
vedenia účtu sociálneho fondu,
pri použití fondu na dodržanie
výšky schváleného príspevku na stravu,
zákazu použitia prostriedkov fondu na iné účely ako sú uvedené v zákone.
výsledok kontroly: pri tvorbe sociálneho fondu, ako aj pri jeho čerpaní sa za kontrolované obdobie postupovalo v súlade s ustanoveniami zákona č. 152/1994 Z. z. o sociálnom fonde a dodržali sa podmienky stanovené v platnej Kolektívnej zmluve.
Kontrola tvorby a čerpania fondu opráv
ciele kontroly: dodržanie ustanovení Všeobecne záväzné nariadenie obce Dunajská Lužná č. 6/2012 o zásadách tvorby a čerpania fondu opráv, prevádzky a údržby nájomných bytov v bytových domoch so zameraním na
vedenie účtu fondu opráv,
prídel do fondu opráv,
čerpanie fondu opráv,
výsledok kontroly: vedenie účtu fondu opráv, jeho tvorba, ako aj čerpanie za kontrolované obdobie bolo v súlade s podmienkami stanovenými vo VZN č. 6/2012.
Kontrola činnosti a hospodárenia Stacionára
kontrolovaný subjekt: obecný Stacionár,
cieľ kontroly: finančná kontrola bola zameraná na:
využitie kapacity Stacionára,
hospodárenie,
výsledok kontroly: v jednotlivých kontrolovaných oblastiach neboli zistené nedostatky.
Kontrola činnosti a hospodárenia MKS
kontrolovaný subjekt: miestne Kultúrne stredisko,
Kontrola odmeňovania zamestnancov ŠJ
kontrolovaný subjekt: Školská jedáleň,
cieľ kontroly: dodržanie príslušných ustanovení zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme. a o zmene a doplnení niektorých odmeňovaní v znení neskorších predpisov a obecnej Kolektívnej zmluvy so zameraním na
správnosť zaradenia zamestnancov do platových tried a platových stupňov,
správnosť výpočtu príplatku za riadenie,
správnosť určenia osobného príplatku,
výsledok kontroly: zaradenie jednotlivých zamestnancov ŠJ, ako aj ich odmeňovanie bolo za kontrolované obdobie v súlade so zákonom a s Kolektívnou zmluvou.
Kontrola dodržania postupu pri zadávaní zákaziek s nízkou hodnotou podľa Internej smernici č. 01/2012
kontrolovaný subjekt: obecný úrad,,
kontrolované obdobie: rok 2012, I. polrok 2013,
cieľ kontroly: postup pri zadávaní zákaziek formou prieskumu trhu podľa Čl. V Internej smernici č. 01/2012,
výsledok kontroly: postup pri zadávaní zákaziek s nízkou hodnotou sa pri 14 zákazkách kontrolovaných dodržal pri 11 zákazkách, v troch prípadoch nebol u zákazky vypracovaný zápis z prieskumu trhu.
Kontrola zverejňovania povinných údajov o uhradených faktúrach na web stránke obce
kontrolované obdobie: od 1.1.2013 do 31.8.2013,
predmet kontroly: 427 uhradených faktúr,
ciele kontroly: plnenie ustanovenia § 5b ods. 1 písm. b) zákona č. 211/2000 Z. z. o slobodnom prístupe k informáciám v znení neskorších predpisov so zameraním na
zverejnenie povinných údajov o uhradených faktúrach,
dodržanie termínu na zverejnenie uhradených faktúr,
k bodu č. 1: v údajoch o uhradených faktúrach za energie (elektrika, plyn), za vodné a stočné, za likvidáciu a odvoz komunálneho odpadu, za telefón, za investičné akcie a u niektorých faktúrach ( Talajka, PROMO aktivity a iné) chýbala identifikácia zmluvy, alebo objednávky, na základe ktorých bola faktúra za zhotovenie tovaru alebo za poskytnutie služby vystavená,
k bodu č. 2: - z celkového počtu kontrolovaných faktúr 98 faktúr bolo zverejnených po termíne stanovenom v zákone.
Kontrola dodržiavania zákonnosti pri zverejňovaní objednávok na web stránke obce
predmet kontroly: 81 vystavených objednávok,
ciele kontroly: plnenie ustanovenia § 5b ods. 1 písm. a) zákona č. 211/2000 Z. z. o slobodnom prístupe k informáciám v znení neskorších predpisov so zameraním na
zverejnenie povinných údajov o objednávke,
dodržanie termínu na zverejnenie objednávky,
k bodu č. 1: na 8 zverejnených objednávkach chýbal údaj o hodnote objednaného plnenia,
k bodu č. 2: 41 vystavených objednávok sa zverejnilo po termíne stanovenom v zákone a 20 objednávok sa vôbec nezverejnilo.
Kontrola dodržiavania postupu pri zverejňovaní faktúr a objednávok na web stránke rozpočtových organizácií zriadených obcou
kontrolovaný subjekt: rozpočtové organizácie zriadené obcou,,
predmet kontroly: uhradené faktúry a vystavené objednávky,
ciele kontroly: plnenie ustanovenia § 5b ods. 1 písm. a) a písm. b) zákona č. 211/2000 Z. z. o slobodnom prístupe k informáciám v znení neskorších predpisov so zameraním na
zverejnenie povinných údajov o uhradených faktúrach a o vystavených objednávkach,
dodržanie termínov na zverejnenie uhradenej faktúry a vystavenej objednávky.
výsledok kontroly: rozpočtové organizácie zriadené obcou na svojich web stránkach za kontrolované obdobie povinné údaje o uhradených faktúrach a o vystavených objednávkach nezverejnili.
Kontrola dodržiavania pravidiel pri zverejňovaní zmlúv na web stránke obce
predmet kontroly: 127 uzatvorených zmlúv,
ciele kontroly: plnenie ustanovenia § 5a ods. 1 zákona č. 211/2000 Z. z. o slobodnom prístupe k informáciám v znení neskorších predpisov so zameraním na
zverejnenie zmlúv, ktorých predmetom je nakladanie s verejnými prostriedkami,
zverejnenie zmlúv v znení, v ktorom bola uzatvorené,
výsledok kontroly: neboli zistené nedostatky.
Kontrola dodržiavania postupu pri vybavovaní žiadostí o sprístupnenie informácií
predmet kontroly: 25 žiadostí o sprístupnenie informácií,
ciele kontroly: plnenie ustanovení zákona č. 211/2000 Z. z. o slobodnom prístupe k informáciám v znení neskorších predpisov so zameraním na
dodržanie lehoty na vybavenie žiadosti,
evidencia žiadostí ,
vydanie rozhodnutia o úplnom alebo o čiastočnom vybavení žiadosti ,
výšku úhrady nákladov za poskytnuté informácie,
výsledok kontroly: neboli zistené nedostatky..
Kontrola uzatvorených Dohôd o vykonaní práce a Dohôd o pracovnej činnosti
kontrolované obdobie: od 1.1.2013 do 31.10.2013,
predmet kontroly: 4 Dohody o pracovnej činnosti, 5 Dohôd o vykonaní práce a 2 Dohody o brigádnickej práci študentov,
ciele kontroly: dohody uzatvorené v kontrolovanom období so zameraním na
spôsob uzatvorenia dohody,
dodržanie stanoveného obsahu dohody,
dodržanie určeného počtu hodín,
vedenie evidencie uzatvorených dohôd,
vedenie evidencie pracovného času zamestnancov, ktorí vykonávajú prácu na základe dohody o pracovnej činnosti,
potvrdenie štatútu žiaka alebo študenta pri dohodách o brigádnickej práci študentov,
dohodnutý druh práce,
Evidencia a vymáhanie daňových pohľadávok
Výber réžie v Školskej jedálni
Hospodárenie rozpočtových organizácií zriadených obcou za rok 2012.
Kontrolu prijatých uznesení obecného zastupiteľstva som v priebehu roka vykonával spolu so prednostkou obecného úradu priebežne podľa stanovených termínov ich plnenia. V roka 2013 sa zo 145 prijatých uznesení nesplnilo 5 uznesení, ktoré sú uvedené v prehľade:
Obecné zastupiteľstvo schvaľuje zámer odpredať pozemok registra „E” p. č. 327 o výmere 31 133 m2, druh pozemku – trvalý trávnatý porast, k. ú Jánošíková, LV 740, za cenu minimálne podľa znaleckého posudku – t.j. 0,5623 eur/m2, formou priameho predaja a za podmienok – poplatky spojené s návrhom na vklad znáša nadobúdateľ, pozemok zostane verejne prístupný min. 20 rokov na účely využitia pre šport a rekreáciu. Lehota na doručenie cenových ponúk je do 15.10.2013.
výkon uznesenia pozastavil starosta obce
2013/9-11
2013/8-17
Petícia občanov Morušovej ul. za vybudovanie prístupovej cesty s asfaltovým kobercom
Obecné zastupiteľstvo odporúča starostovi, aby obec vyzvala IMOL, s.r.o., ku splneniu záväzku, ktorý spoločnosti vyplýva zo zmluvy č. 5-1055/2009 podpísanej dňa 11.2.2009 medzi IMOL, s.r.o. a obcou Dunajská Lužná, že „vybuduje na svoje náklady komunikáciu – cestné teleso v celej dĺžke Morušovej ul.,t. j. 202 m v šírke 5 m.“
Obecné zastupiteľstvo ukladá obecnej právničke, aby použila všetky právne prostriedky na dodržanie záväzku spoločnosti IMOL, s.r.o.. Obdobne treba postupovať pri oprave technickej infraštruktúry poškodenej výstavbou v lokalite.
prebieha rokovanie

References: § 18
 § 17
 § 22
 § 7
 § 5
 § 5
 § 5
 § 5